དུས་ཕྱིས་སུ་ས་སྐྱ་བའི་གཞུང་འཛིན་ཁག་གིས་བོད་ཡོངས་རྫོགས་ལྟ་བུའི་སྲིད་དབང་འཛིན་སྐྱོང་བྱས་ཡོད་ན་ཡང་།ས་སྐྱ་བས་གཙོ་ཆེ་བར་ཕ་ཤུལ་བུས་འཛིན་གྱི་ཚུལ་དུ་རང་གི་གདུང་རྒྱུད་དང་།གྲུབ་མཐའ།དབང་ཤུགས་སོགས་མུ་མཐུད་བརྟན་གནས་ཡོང་ཕྱིར་དུ་ཧོར་སོག་གི་དཔོན་རིགས་ཀྱི་ངོ་སྲུང་ཕྱོགས་འཐེན་བྱེད་ཞོར་དེ་དག་གི་ཁྲིམས་ལུགས་ཀྱིས་མཚོན་པའི་སྲོལ་ལུགས་སྣ་མང་བོད་དུ་ནང་འདྲེན་བྱས་ཡོད།དེར་བརྟེན་ས་སྐྱ་བའི་དུས་སྐབས་སུ་བོད་དུ་ཧོར་སོག་གི་ཤུགས་རྐྱེན་གཏིང་ཟབ་མོ་ཞིག་ཐེབས་ཏེ་རང་རྐྱ་འཕེར་བའི་བོད་སྲིད་འཐུས་ཚང་ཞིག་འཛུགས་ཐུབ་མེད།